מוצאים את נמו

מוצאים את נמו הוא סרט קולנוע מונפש מבית אולפני דיסני ופיקסאר משנת 2003. הסרט זכה בפרס האוסקר לסרט המונפש הטוב ביותר לשנת 2003 והיה לאחד מסרטי האנימציה המצליחים והנודעים ביותר בהיסטוריה.[דרוש מקור] הסרט אף שבר שיא כאשר יצא למכירה בפורמט ה-DVD, עת מכר 8 מיליון עותקים ביום אחד. ב-14 בספטמבר 2012 הופצה בבתי הקולנוע בארצות הברית ובמספר מדינות נוספות גרסת תלת מימד לסרט. ב-17 ביוני 2016 יצא סרט המשך בשם "מוצאים את דורי". ב-2026 מתוכנן לצאת סרט לייב אקשן על סרט זה. גיבורי הסרט הם דגים מואנשים, בראשם שני דגי שושנון: נמו ואביו האלמן הדאגן בר-דג (נקרא בגרסה המקורית ״מרלין״). שניהם מתגוררים בתוך שושנת ים הגדלה בשונית אלמוגים מרהיבה ביופייה אי שם בחופי אוסטרליה. בר-דג איבד את אשתו, ואת הביצים המופרות שהיו להם בתקיפה של דג טורף מלבד נמו. כתוצאה מאירוע זה הוא מפחד מהאוקיינוס. הוא מבטיח לנמו כשהוא עדיין בביצה, שהוא לא יתן לו שמשהו יקרה לו. כאשר נמו הולך לבית הספר לראשונה הוא מתרחק יתר על מידה בדרכו, ונלכד על ידי רופא שיניים צוללן הלוקחו כדג נוי לאקווריום שבמרפאתו. בר-דג מתחיל בחיפושים אחר בנו האובד ומוצא בדרכו את דוגי (דורי בגרסה המקורית), דגה ידידותית אך שכחנית המתנדבת לעזור לו בחיפושיו אחר בנו. בדרכם הם מוצאים את משקפתו של הצולל, ועליה כתובה כתובתו. דוגי מתבררת באופן מפתיע כמי שיודעת לקרוא אנגלית, כך מתוודעים הם שנמו נמצא בסידני. השניים עוברים בדרכם הרפתקאות רבות, הכוללים מפגש עם כרישים תרבותיים שכמעט נגמר באסון, ירידה לחושך שהם מתחמקים מחכאי, דיבור עם דגי סרדין, תמרון מסוכן בתוך להקת מדוזות, שיט על גבי צבי ים בזרם ושהייה בתוך לועו של לווייתן כחול. בר-דג מבין כי הגן על נמו יותר מדי, ומנע ממנו חוויות חיוביות. הוא נחוש למצוא את נמו ולספר לו את מה שעבר. בתוך כך נמו מוצא חברים חדשים באקווריום שבמרפאתו של רופא השיניים, הם עורכים לו קבלת פנים חגיגית והוא מתחבב עליהם במהירות. אך מיד מתברר שהרופא הועיד את נמו כמתנה לאחייניתו המופרעת דרלה, מה שעלול לגרום למותו המיידי. לאחר תוכנית בריחה שכשלה, נמו ניצל בזכות תושייתו של מנהיג הדגים, גיל המורי, והוא צולל דרך תעלות הביוב היישר לאוקיינוס הגדול. בר-דג ודוגי מגיעים לנמל סידני ומתגלים על ידי השקנאי נייגל, ידידם של דגי האקווריום, שלוקח אותם ובורח מלהקת שחפים המנסים לגנוב את טרפו לכאורה, בשנייה האחרונה. בעזרת נייגל מצליחים בר-דג ובנו להיפגש עד שהרופא מגרש את השקנאי ובהמשך נמו משתחרר מהאקווריום לעבר הביוב, אך במהרה נלכד עם דוגי ודגים נוספים ברשת דייגים. נמו, אשר עד ההרפתקה היה תלוי לגמרי באביו, למד בעזרת חברים אשר פגש באקווריום מרפאת השיניים כיצד להסתדר בכוחות עצמו ובעת זו משתמש ביכולותיו אלו כדי להציל אותו ואת אביו. נמו חוזר לבית הספר ומביא איתו תלמיד חדש - צב ים מהזרם. בסוף הסרט כל דגי האקווריום מצויים בשקיות מלאות מים, לאחר שקלקלו את מכשיר הניקוי של הרופא. מצליחים להתגלגל בשקיות לעבר האוקיינוס - אבל תקועים בתוך השקיות. הסרט הוקדש לגלן מקווין, אנימטור של פיקסאר, אשר נפטר כתוצאה ממלנומה באוקטובר 2002, שבעה חודשים לפני יציאת הסרט (הסרט יצא לאקרנים במאי 2003). המסר החשוב ביותר שמעביר הסרט, לדעת מרבית מבקריו, הוא ההסתכלות החדשה שהוא נותן על חיי דגי הנוי, מתוך נקודת המבט של הדג. הוא ממחיש את התעללות בני האדם לכאורה, בבעלי החיים, בכך שהופך את השעשועים היום יומיים של ילדים, כמו "רשת קטנה", "צלילה" ו"דגי נוי", להתעללות מרושעת ואכזרית וחטיפת הדגים מחיק הוריהם. הסרט מתאר את מראה הצולל המופיע במפתיע מעבר למדרון השונית, כדמות מפלצתית הזורעת אימה על פניהם של הדגים, אפילו צילומם של הדגים גורם לטשטוש זמני. כמו כן הוא מראה את הילדה האוחזת בדג בתוך שקית פלסטיק קטנה ותמימה, כאויב נוראי המאיים על חייהם של שוכני האקווריום. מבחינה מסוימת הוא מתאר תופעה של הינזרות מאכילת דגים וצמחוניות, בכך שחבורת כרישים רצחנית מתכנסת להכרזת הימנעותם מאכילת דגים בסיסמה "דגים הם חברים ולא מזון". הסרט מתאר גם את צייד הדגים בנימה השמדתית, בכך שרשת דייגים ענקית מאיימת לצוד כמות עצומה של דגים ונמו בתוכם, הדגים נראים נואשים וחסרי אונים בשעה שהדייגים עסוקים בצייד בשלווה. כמו כן, עוד מסר חשוב זה על מערכת היחסים של האב ונמו. במשך ההרתפקאה, האבא רואה איך העולם נראה, ומבין שהוא היגן על נמו יותר מדי, כדי לראות את הנפלאות העולם. תומאס ניומן הלחין את פסקול הסרט וקיבל על כך מועמדות לפרס אוסקר למוזיקה המקורית הטובה ביותר. הזמר הבריטי רובי ויליאמס שר את שיר הנושא של הסרט "Beyond The Sea" (במקור בוצע על ידי בובי דארין). את הדיבוב לעברית הפיקה וביימה שפרירה זכאי. מוצאים את נמו (זיכיון) מדיה וקבצים בנושא מוצאים את נמו בוויקישיתוף אתר האינטרנט הרשמי של מוצאים את נמו (באנגלית) אתר האינטרנט הרשמי של מוצאים את נמו (בצרפתית) אתר האינטרנט הרשמי של מוצאים את נמו "מוצאים את נמו", במסד הנתונים הקולנועיים IMDb (באנגלית) "מוצאים את נמו", באתר AllMovie (באנגלית) "מוצאים את נמו", באתר Rotten Tomatoes (באנגלית) "מוצאים את נמו", באתר Box Office Mojo (באנגלית) "מוצאים את נמו", באתר Metacritic (באנגלית) "מוצאים את נמו", תסריט הסרט באתר Scripts.com (באנגלית) "מוצאים את נמו", באתר דיסני+ סרטים (באנגלית) "מוצאים את נמו", במסד הנתונים הקולנועיים KinoPoisk (ברוסית) מוצאים את נמו, במיזם "אישים" לתיעוד היצירה הישראלית "מוצאים את נמו", ביקורת על הסרט באתר "עין הדג" אריאל צבל, מוצאים את נמו: מסר של דגים בסרט האנימציה של אולפני פיקסאר ודיסני מתוך אתר אנימלס "מוצאים את נמו" שובר שיאים, באתר ynet, 6 בנובמבר 2003 אלן דג'נרס מכריזה על סרט ההמשך "Finding Dory", בערוץ של תוכניתה של דג'נרס באתר YouTube מוצאים את נמו, באתר www.ishim.co.il